**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 1274/588/\_\_\_.2020

Proiect **DECIZIA ETAPEI DE ÎNCADRARE**

**Nr. \_\_\_\_\_ din \_\_\_\_\_\_.2020**

Ca urmare a solicitării de emitere a acordului de mediu adresate de **DRDP BUCURESTI (prin Dir. Gen. Reg. Dinu Daniel Augustin)**, cu sediul în municipiul Bucuresti, sector 6, str. Iuliu Maniu, nr. 401A, înregistrată la sediul Agenției pentru Protecția Mediului (APM) Dâmbovița cu nr. 1274 din 28.01.2020, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de **05.03.2020,** că proiectul ”***Reparatii pod, prag de fund si aparari de mal la pod pe DN 72A, km 35+860, peste raul Dambovita***”, propus a fi amplasat in comuna Voinesti, sat Gemenea Bratulesti, str. Principala-DN 72A, județul Dâmbovița a,

* ***nu se supune evaluării impactului asupra mediului;***
* ***nu se supune evaluării adecvate;***
* ***nu se supune evaluării impactului asupra corpurilor de apă;***

**Justificarea prezentei decizii**:

**I.** Motivele pe baza cărora s-a stabilit: **nu se supune evaluării impactului asupra mediului** sunt următoarele:

a) proiectul se încadrează în prevederile Legii nr. 292/2018, Anexa nr. 2, pct. 13, lit. a;

b) s-au realizat consultarea membrilor CAT în şedinţele din **21.11.2019respectiv 06.02.2020**, la sediul  APM Dâmboviţa;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

**II.** Motivele pe baza cărora s-a stabilit: **nu se supune evaluării adecvate** sunt următoarele:

- Proiectul propus **nu** **intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare, amplasamentul nu se află in interiorul sau in vecinatatea ariilor naturale protejate;

**III.** Motivele pe baza cărora s-a stabilit: **nu se supune evaluării impactului asupra corpurilor de apă**.

- Conform procesului verbal nr. 434/AMM/05.07.2019 intocmit de Comisia de Analiza Tehnica a A.B.A. Arges-Vedea Pitesti, pentru investitie **nu este necesara elaborarea Studiului de evaluare a impactului asupra corpurilor de apa**.

***1.* *Caracteristicile proiectelor***

a) ***mărimea proiectului***:

Podul ce face obiectul proiectului este amplasat pe DN 72A Targoviste - Campulung, la km 35+860, peste raul Dambovita, la iesirea din localitatea Gemenea. Lungimea totala a podului este de 132.40m, avand 6 deschideri. Podul a fost construit in anul 1964, fiind dimensionat la clasa I de incarcare si consolidat in anul 2008 la clasa E de incarcare. Schema statica a podului a fost initial grinda simplu rezemata iar in urma consolidarii a fost schimbata, in prezent fiind grinda continua. Podul are o latime totala de 11.05 m, avand o parte carosabila de 7.55 m latime si doua trotuare de cate 1.35 m latime. Calea pe pod este realizata cu imbracaminte asfaltica. Podul este prevazut cu borduri inalte pentru delimitarea partii carosabile de trotuare. Pe lisele din beton armat au fost prevazute parapete pietonale metalice cu stalpi si mana curenta din teava rectangulara. Scurgerea apelor pluviale de pe pod se face prin intermediul a 14 guri de scurgere amplasate la marginea partii carosabile, cate 2 in dreptul fiecarei infrastructuri, pile si culei. Podul este prevazut cu rosturi de dilatatie la culei.

**Suprastructura podului** este alcatuita in sectiune transversala din 6 grinzi din beton armat monolit solidarizate prin placa si antretoaze. Suprastructura a fost consolidata prin precomprimare exterioara in cadrul lucrarilor de reabilitare. Tot atunci a fost realizata o placa de suprabetonare cu console. Intradosul podului a fost tencuit. Grinzile reazema pe infrastructuri prin intermediul unor aparate de reazem din neopren.

Infrastructurile podului sunt reprezentate de pile si culei fundate direct. Elevatiile pilelor si culeelor au fost camasuite. La fel si fundatiile pilelor din albia minora.

Racordarea podului cu terasamentele se realizeaza prin intermediul sferturilor de con pereate cu beton.

La capetele podului sunt prevazute scari de acces si casiuri pentru scurgerea apelor.

Rampele de acces la pod au o latime a partii carosabile de cca. 7,00 m si partea carosabila realizata din imbracaminte asfaltica.

**Albia raului Dambovita** nu este regularizata in zona podului. Exista un prag de fund din beton, degradat in totalitate, in aval de pod la aproximativ 25.00 m.

Podul are o serie de degradari atat la suprastructura cat si la infrastructuri, precum:

- calea podului prezinta denivelari, fagase, fisuri, faiantari;

- echipamentele podului sunt degradate (dispozitive de acoperire rosturi de dilatatie, guri de scurgere, borduri inalte, parapet pietonal);

- grinda parapetului deteriorata semnificativ, cu reducerea sectiunii;

- defecte de suprafata ale fetei vazute precum culoare neuniforma, pete, impuritati, imperfectiuni geometrice atat la suprastructura cat si la infrastructuri;

- infiltratii la intrados pod, carbonatari, ceea ce denota faptul ca hidroizolatia este deteriorata;

- tencuiala degradata la intrados suprastructura, armatura aparenta si ruginita;

- infiltratii, eflorescente, carbonatari la elevatii culei;

- fisuri din contractie la camasuiala pilelor;

- degradari ale betonului la infrastructuri datorita pozitionarii incorecte a tuburilor gurilor de scurgere;

- lipsa protectiei anticorozive a betonului atat la suprastructura cat si la infrastructuri;

- partea carosabila pe zona terasamentelor prezinta fagase, faiantari, suprafata ondulata, tasari ale terasamentelor in spatele culeelor;

- pereul sferturilor de con nerostuit, aparitia vegetatiei.

In urma evenimentelor imprevizibile datorate fenomenelor meteorologice, precipitatii abundente, viituri rapide, cresteri importante de debite, din acest an, s-au produs accentuari ale afuierilor la pilele podului, eroziuni ale albiei in zona malului drept, care coroborat cu distrugerea pragului de fund din aval de pod pun in pericol rezistenta si stabilitatea structurii.

Structura de rezistenta a podului nu a fost inca afectata de aceste fenomene.

Pentru punerea in siguranta a podului şi pentru ca circulatia sa se desfasoare in conditii de siguranta a vehiculelor si pietonilor, functie de bugetul alocat si in conformitate cu prevederile Expertizei Tehnice, s-au executat urmatoarele lucrari in regim de maxima urgenta:

• curatirea albiei, depuneri material solid, vegetatie;

• protejarea infrastructurilor podului cu anrocamente, pilele P2, P3, P4;

• realizarea unui prism de anrocamente in zona pragului de fund avariat.

Protejarea pilelor podului situate in albia minora, P2, P3, P4, afectate de afuierile produse, s-a facut cu anrocamente, cota superioara a acestor amenajari fiind 425.30 mdM.

Pentru refacerea pragului de fund s-a realizat un prism de anrocamente avand cota coronamentului pe zona centrala 423.90mdM si pe zonele laterale 424.8 mdM, similare cu cotele pragului de fund avariat. Acest prism de anrocamente are caracter provizoriu.

Ulterior, pentru eliminarea riscului pierderii stabilitatii structurii **se propun urmatoarele lucrari**:

- realizarea unui prag de fund nou din beton armat, cu bazin disipator si rizberma, in aval de cel existent la cca. 30,00 m in aval de pod. Pragul de fund va avea profil practic si o lungime totala de 51.50 m cu cota deversorului 423.90 pe 20 m in zona centrala, inspre maluri acesta avand cota deversorului 424.80.

- inspre aval pragul se continua cu un bazin disipator de 20.0 m lungime realizat din beton si cu o rizberma din anrocamente de 25 m lungime,

- realizarea aparari de maluri cu ziduri de sprijin din gabioane astfel:

 in amonte de prag pe ambele maluri pe o lungime de 140 m avand 3.0 m inaltime;

 in aval de prag pe ambele maluri pe o lungime de 50 m avand o inaltime de 4.0 m;

- realizarea umpluturilor din spatele apararilor de mal;

Dupa realizarea zidurilor din gabioane din aval de prag se va realiza rizberma mobila cu anrocamente asezate pe filtru din geotextil.

Pragul de fund, rizberma fixa si toate lucrarile din beton care fac parte din categoria lucrarilor hidrotehnice se vor executa cu beton clasa 30/37.

Pe ambele maluri in aliniament cu culeele podului au fost prevazute diguri din pamant care asigura o garda de 0.50 m in cazul tranzitarii debitului cu asigurarea de 1%. Digurile sunt pereate in partea dinspre albie, cu pereu din beton C30/37, avand grosimea de 15 cm. In amonte si aval digurile se inchid in maluri.

Pentru mentinerea podului la parametrii de exploatare corespunzatori clasei E de incarcare (A30;V80), cresterea durabilitatii structurii şi pentru ca circulatia sa se desfasoare in conditii de siguranta si confort, corespunzatoare unui drum national cu 2 fire de circulatie, **se propune executarea urmatoarelor lucrari**:

- desfacerea caii pe pod pana la placa de suprasbetonare, demontarea dispozitivelor de acoperire a rosturilor de dilatatie, a gurilor de scurgere, a bordurilor inalte, a trotuarelor si a parapetilor pietonali;

- repararea grinzilor parapetilor pietonali cu mortare/betoane speciale sau prin camasuirea acestora cu beton C30/37;

- injectarea eventualelor fisuri cu rasini epoxidice si reparatii la placa de suprabetonare dupa indepartarea hidroizolatiei; injectarea fisurilor se va face conform normelor C149 – 87 - “Instructiunile tehnice privind procedeele de remediere a defectelor pentru elementele de beton si beton armat”;

- montarea unor guri de scurgere noi cu tuburi prelungitoare; tuburile prelungitoare vor fi suficient de lungi si vor dirija apele pluviale in afara zonei suprastructurii si infrastructurilor, astfel incat sa se elimine pericolul deteriorarii elementelor podului;

- pregatirea stratului suport al hidroizolatiei;

- asternerea hidroizolatiei din materiale performante;

- asternerea protectiei hidroizolatiei conform normelor in vigoare;

- montarea de borduri prefabricate din beton de clasa C40/50 ce vor fi protejate anticoroziv/borduri de granit;

- turnarea umpluturilor la trotuare;

- asternerea imbracamintii asfaltice pe cale si trotuare conform normelor in vigoare;

- montarea de dispozitive de acoperire a rosturilor de dilatatie la culee, ce vor fi de tip etans cu caracteristicile de dilatatie (suflu) corespunzatoare;

- injectii cu rasini epoxidice si reparatii cu mortare speciale la zonele cu defecte ale suprastructurii; injectarea fisurilor se va face conform normelor C149 – 87 - “Instructiunile tehnice privind procedeele de remediere a defectelor pentru elementele de beton si beton armat”;

- reafacerea protectiei anticorozive la ancorajele sistemului de precomprimare exterioara a suprastructurii;

- reparatii cu mortare speciale la elevatiile infrastructurilor;

- refacerea dispozitivelor antiseismice la culei, dimensionate corespunzator;

- injectii cu rasini epoxidice si reparatii cu mortare/ betoane speciale la fundatia pilei P2; injectarea fisurilor se va face conform normelor C149 – 87 - “Instructiunile tehnice privind procedeele de remediere a defectelor pentru elementele de beton si beton armat”;

- protectia anticoroziva a suprafetelor de beton ale suprastructurii si a infrastructurilor (fata vazuta); Aceasta masura va asigura si un aspect unitar placut al podului;

- montarea de parapete directionale tip H4b pe pod la marginea partii carosabile;

- montarea de parapete pietonale metalice zincate cu profile deschise pe lisele de parapet;

- montare parapete direcţionale noi pe rampe, conform normelor in vigoare;

- refacerea sistemului rutier al rampelor pe o lungime de minim 10.00 m de la capetele podului;

- refacerea racordarii trotuarelor podului cu terasamentele la capetele podului;

- realizarea marcajelor rutiere şi montarea indicatoarelor rutiere necesare pe pod si rampe.

Pe timpul executiei lucrarilor circulatia se va desfasura pe jumatate de cale cu semnalizarea corespunzatoare a circulaţiei, inclusiv pe timpul nopţii.

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: teren extravilan in administrarea juridica a Apelor Romane si in proprietatea Statului Roman; categoria de folosinta: teren neproductiv – zona protectie raul Dambovita.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: raul Dambovita;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: amplasamentul nu se află in interiorul sau in vecinatatea ariilor naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul - lucrările propuse se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități;***

De asemenea, se vor respecta masurile si conditiile de realizare a proiectului in conformitate cu prevederile Proiectului de **Aviz de gospodarire a apelor nr. \_\_\_/\_\_\_\_\_.2020 emis de Administratia Bazinala de Apa Arges - Vedea**, si anume:

* se va anunta la ABA Arges-Vedea-SHI Vacaresti, cu 10 zile inainte, data de incepere a executiei lucrarilor;
* sa intocmeasca cu ABA Arges-Vedea-SHI Vacaresti, inainte de inceperea executiei lucrarilor, procesul verbal de primire-predare a tronsonului de albie ce va fi afectat de lucrarile avizate (in care se va stabili si fluxul informational pentru avertizare in caz de ape mari);
* sa faca toate demersurile necesare pentru promovarea unei Hotarari de Guvern privind transferarea dreptului de administrare a suprafetelor proprietate publica a statului, din albia minora a cursurilor de apa, din administrarea A.N. “Apele Romane“, in administrarea C.N.A.I.R., in conformitate cu prevederile art. 28, alin. (3) din Legea nr. 255/2010 ;
* pe intreaga perioada de executie a lucrarilor sa se asigure scurgerea apelor mari in albie, interzicandu-se depozitarea de pamant, materiale de constructie, etc. care pot obtura sectiunile de curgere;
* pe durata executiei lucrarilor, in caz de poluari accidentale, beneficiarul lucrarii va anunta ABA Arges-Vedea si va interveni imediat in conformitate cu prevederile planului propriu de interventie in caz de poluari accidentale;
* in cazul aparitiei de modificari de solutie la faza de proiect tehnic sau in timpul executiei lucrarilor, sa solicite la ABA Arges-Vedea eliberarea avizului modificator de gospodarire a apelor conform prevederilor Ordinului nr. 828/2019;
* sa intretina albia si sa asigure sectiunea optima de scurgere a apelor in zona de influenta a podului conform Legii Apelor nr. 107/1996 cu modificarile si completarile ulterioare, art. 33, alin 61;
* la punerea in functiune a investitiei se va inainta la ABA Arges-Vedea documentatia tehnica pentru obtinerea autorizatiei de gospodarire a apelor intocmita conform legislatiei in vigoare de catre un proiectant certificat, la care se va anexa in copie autorizatia de construire si procesul verbal de receptie a lucrarilor;
* sa monteze o mira hidrometrica pe infrastructura podului, amplasarea si montarea acesteia se va face impreuna cu specialistii de la Statia hidrologica din zona (ABA Arges-Vedea) pe baza de proces verbal.

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

- se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale O.U.G. nr. 68/2016 pentru modificarea si completarea Legii nr. 211/2011, privind regimul deşeurilor.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.,**  Maria **MORCOAȘE** | consilier A.A.A., Florian **STĂNCESCU** |
| **Șef Serviciu C.F.M.,**  Elena **IVAȘCU** | consilier C.F.M., Coman Raluca |